Source: http://www.bihon.ro/infrangere-dramatica-pentru-csm-csu-oradea/1774823
Timestamp: 2017-12-14 21:00:59+00:00

Document:
Înfrângere dramatică pentru CSM CSU Oradea - BIHON
Înfrângere dramatică pentru CSM CSU Oradea
la	1. februarie 2017 23:21	 Reactualizat la:	 2. februarie 2017 00:11
Martin Zeno a ratat incredibil în ultima secundă
După două reprize de prelungiri, bihorenii au cedat cu 84-85 la Timişoara.
Campioana en-titre a României a suferit a şaptea înfrângere stagională, în deplasare, cu BC Timişoara. Un meci care a avut nevoie de două reprize de prelungiri pentru ca una dintre echipe să se desprindă în învingătoare. Greşelile prea multe şi lipsa de concentrare în momentele decisive (cazul lui Martin Zeno), a făcut ca victoria să fie sărbătorită de formaţia de pe Bega, cu un Flowers în zi de graţie la aruncările de la distanţă, secondat cu brio de Drăguşin (11 recuperări) şi Jeremic.
Orădenii s-au instalat la cârma partidei după primele cinci minute în care cele două echipe s-au succedat la conducere, iar ecartul la pauza mare a fost de cinci puncte (38-33). Căderea campionilor a început pe finalul sfertului trei şi a continuat în următorul, BC Timişoara sjungând la un moment dat la un avantaj de nouă puncte (68-59). Nicolescu, Denison şi Mandache au remontat extraordinar, reducând diferenţa, iar timpul regulamentar s-a încheiat 69-69. Nu înainte de „leii roşii” să aibă şansa victoriei, însă Zeno a comis abatere de paşi înainte de aruncare.
În extra-time, cele două formaţii şi-au împărţit dominarea, iar în ultimele secunde nici Zeno, nici Denison, care a urmărit aruncarea americanului, n-au reuşit să aducă victoria pentru CSM CSU (78-78).
Istoria s-a repetat şi în finalul reprizei a doua de prelungiri, când Zeno, erou în alte meciuri, a „îngropat” Oradea ratând incredibil cu trei secunde înainte de final şi BC Timişoara s-a impus cu 85-84!
Un alt rezultat de miercuri, BCM Olimpic Baia Mare – BCMU Piteşti 56-83.
Sâmbătă, CSM CSU Oradea va evolua tot în deplasare cu Dinamo Bucureşti.
BC TIMIŞOARA – CSM CSU ORADEA 85-84 (14-17, 19-21, 20-11, 16-20, 16-15)
Sala Constantin Jude din Timişoara.
BC Timişoara: Konatina 12 (1×3), Drăguşin 10, Flowers 22 (7×3), Rambo 6, Jeremic 14 (2×3), Popa-Calotă 7 (1×3), Păun 6, Diaz 8. Antrenor. Tudor Costescu
CSM CSU Oradea: Mirkovic 10 (2×3), Martin Zeno 13, Mandache 3, Nicoară 10, Denison 20, Paşca 2, Ţîbîrnă 2, Pasalic 17 (5×3), Nicolescu 5 (1×3), Franklin 2. Antrenor: Cristian Achim
Arbitri: Mircea Şerban, Bukuresti László şi Şerban Raşoga
Comisar FRB: Doru Vinaşi.
Taguri: baschet, bc timisoara, CSM CSU Oradea

References: CSM 
 CSM 
 CSM 
 CSM 
 CSM 

CSM 
 CSM